Ingredjenti: 3 ġidriet imqaxxra 200 g għads 3 patatiet imdaqqsa, imqaxxra u mqattgħa biċċiet 2 basliet imqaxxrin u mqattgħin irqaq 3 sinniet tewm imqattgħa Dada tal-istokk naturali Mgħarfa kunserva 2 kuċċarini trab tal- curry 1/4 ta' kuċċarina trab tal-ġinġer Mgħarfa żejt tajjeb Melħ u bżar jekk trid Tħejjija: Aħsel l-għads aħdar u ħallih jixxarab matul il-lejl. Sajru kif jgħidlek il-pakkett. Xħin isir neħħi l-ilma u ħallih ġo skutella sa ma tiġi bżonnu. Qalli l-basal ġoż-żejt fuq nar moderat sakemm l-ewwel jiġi trasparenti u mbagħad jiġi kkaramelizzat imma tħallihx jismar ħafna. Neħħi nofs il-basal u żommu fil-ġenb ġo skutella biex tużah wara. Żid il- curry u l-ġinġer u ħawwad. Żid żewġ ġidriet imqattgħa, il-ħaxix li baqa', il-ħwawar u l-kunserva. Ħawwad u għerreq il-ħaxix ġol-ilma, għolli n-nar iftħu jagħli. Baxxi n-nar u ħalli l-borma ttektek għal 35 minuta jew sakemm isir il-ħaxix. Neħħi minn fuq in-nar u ħalli s-soppa tibred qabel ma titħanha biex issir lixxa. Meta tkun lesta biex isservi saħħan is-soppa u żid nofs l-għadds aħdar. Servi ġo skutella tas-soppa u għall-wiċċ żejjen b'żewġ imgħaref għadds, ftit mill-basal moqli u ftit dadi tal-ġidra moħmija. Għoġbitek din ir-riċetta? Għidilna billi tħalli l-kummenti tiegħek hawn taħt, u agħmel ir- rating tiegħek u share biex inkomplu nwasslulek aktar riċetti li jogħġbuk.